Vienošanās Nr.1
pie 25.08.2025. autoruzraudzības līguma Nr. 1041/2025/2.2-9

Cēsīs, Cēsu novadā						         Dokumenta datums ir pēdējā pievienotā  
droša elektroniskā paraksta laika zīmoga datums
 
[bookmark: _Hlk178685578]Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101 (turpmāk – Pasūtītājs) tās izpilddirektores Līgas Mednes personā, kura rīkojas saskaņā ar Cēsu novada pašvaldības Centrālās administrācijas nolikumu, un 
SIA „Ceturtais stils”, reģistrācijas Nr. 55403015621, juridiskā adrese: Saieta laukums 2a, Madona, Madonas novads, LV - 4801 (turpmāk – Autoruzraugs), kuras vārdā saskaņā ar statūtiem rīkojas tās valdes locekle __________,  
abas puses kopā un katra puse atsevišķi (turpmāk – Puse(-s)),  
ņemot vērā:
· atklāta konkursa “Vispārīgā vienošanās par būvniecības ieceres dokumentācijas izstrādi un autoruzraudzību”, iepirkuma identifikācijas Nr. CNP/2024/31, turpmāk – Konkurss, 2.daļas rezultātā noslēgtās vispārīgās vienošanās Nr.664/2025/2.2-9 ,turpmāk – Vienošanās, nosacījumus, 
· 2025.gada 5.augustā veiktās cenu aptaujas Nr. 1 rezultātus, Puses 2025.gada 25.augustā  noslēdza līgumu Nr. 1041/2025/2.2-9 par autoruzraudzību objekta “Cēsu Pilsētas vidusskolas energoefektivitātes paaugstināšanas darbi” ēkas energoefektivitātes paaugstināšana” būvdarbiem (turpmāk – Līgums), kurā pamatojoties uz 2025.gada 13.maijā noslēgtu līgumu Nr. 623/2025/2.2-10 (turpmāk – Būvdarbu līgums), būvdarbus veic būvuzņēmējs SIA „APSA BŪVE”, reģistrācijas Nr. 40103573825 (turpmāk – Būvuzņēmējs),
· 2026.gada 5.februārī un 2026.gada 12.martā saņemtas Būvniecības valsts kontroles biroja (turpmāk BVKB) vēstules, kurās norādīts uz vēsturisku patvaļīgi veiktu būvniecību un ēkas lietošanas bīstamību, 
· 2026.gada 16.martā Autoruzrauga iesniegto finanšu piedāvājumu 4800,00 EUR bez PVN projektēšanas risinājumu izstrādei un saskaņošanai attiecībā par BVKB konstatēto patvaļīgi veikto būvniecību,
· Līguma 4.3.2.apakšpunkta nosacījumus, kas nosaka, ja būvniecības gaitā rodas nepieciešamība izstrādāt papildu risinājumu (t.sk. detalizētos rasējumus) akceptētajai Būvniecības ieceres dokumentācijai, tad šo darbu apjoms, izpildes termiņš un apmaksas summa tiek noteikti ar Pasūtītāja un Autoruzrauga papildus vienošanos, uz kuru attieksies Līguma nosacījumi un kas būs Līguma neatņemama sastāvdaļa,

Puses, pamatojoties uz Publisko iepirkumu likuma 61.panta trešās daļas 2. punktu, kā arī saskaņā ar Līguma 4.3. punktu, noslēdz šo Vienošanos Nr. 1 (turpmāk – Vienošanās Nr. 1) par grozījumiem Līgumā par tālāk norādīto:
1. Puses vienojas par papildu projekta risinājumu izstrādi (papildu darbi)  par kopējo summu 4800,00 EUR bez PVN apmērā un izteikt Līguma 3.1. punktu šādā redakcijā:
“3.1. Līgumcena par Līgumā paredzēto Autoruzraudzību ir 43 800,00 EUR (četrdesmit trīs tūkstoši astoņi simti euro, 00 centi), turpmāk - Līgumcena, PVN 21% 9198,00 EUR, pavisam kopā 52 998,00 EUR (piecdesmit divi tūkstoši deviņi simti deviņdesmit astoņi euro, 00 centi) turpmāk – Līgumsumma.”
2. Puses vienojas, ka papildu projekta risinājumu izstrāde tiek veikta līdz 2026. gada 31.augustam paredzot, ka samaksu par papildu darbiem Pasūtītājs veic pēc Būvvaldes atzīmes BIS un Akta par dokumentācijas izstrādi abpusējas parakstīšanas. 
3. Pārējie Līguma noteikumi, kas ar šo Vienošanos Nr. 1 netiek grozīti, paliek spēkā tādi, kādi tie ir Līgumā.
4. Parakstot šo Vienošanos Nr.1, Pusēm ir saprotams tās saturs un sekas.
5. Vienošanās Nr. 1 sagatavota un parakstīta latviešu valodā, elektroniska dokumenta veidā parakstīta ar drošu elektronisko parakstu un satur laika zīmogu. Vienošanās parakstīšanas datums ir pēdējā parakstītāja laika zīmoga datums un laiks.
6. Pie šīs Vienošanās Nr. 1  pievienoti šādi pielikumi:
Nr.1 – Pamatojums grozījumu izdarīšanai;
Nr.2 – Papildus darbu finanšu piedāvājums.





PUŠU REKVIZĪTI UN PARAKSTI 

	Cēsu novada pašvaldība 
	SIA ”Ceturtais stils”

	Reģ. Nr. 90000031048
	Reģ. Nr. 55403015621

	Adrese: Saieta laukums 2a, Madona, Madonas novads, LV-4801

	Banka: AS SEB banka
	Banka: _____________

	Kods UNLALV2X
	Kods: ______________

	Konts Nr. LV51UNLA0004013130835
	Konta Nr.____________

Līga Medne
	Valdes locekle
_____________________






Pielikums Nr.1
PAMATOJUMS GROZĪJUMU IZDARĪŠANAI 
pie 2025.gada 25.augusta  autoruzraudzības līguma Nr. 1041/2025/2.2-10

2025.gada 25.augustā starp Cēsu novada pašvaldību un SIA “Ceturtais stils” (turpmāk- Autoruzraugs) ir noslēgts Autoruzraudzības līgums Nr. 1041/2025/2.2-10 (turpmāk- Līgums) , kura ietvaros Autoruzraugs apņēmās veikt darbus Cēsu Pilsētas vidusskolas energoefektivitātes paaugstināšanai (turpmāk- autoruzraudzība).
Atbilstoši Publisko iepirkumu likuma (turpmāk- Likums) 61. panta nosacījumiem, iepirkuma līguma grozījumi ir pieļaujami, ja tie nemaina iepirkuma līguma vispārējo raksturu (veidu un iepirkuma procedūras dokumentos noteikto mērķi) , un  atbilst vienam no šādiem gadījumiem: 1) grozījumi ir nebūtiski; 2) grozījumi ir būtiski un tie tiek izdarīti tikai Likuma 61. panta trešajā daļā minētajos gadījumos; 3) grozījumi tiek izdarīti šā panta piektajā daļā minētajā gadījumā neatkarīgi no tā, vai tie būtiski vai nebūtiski. 
Līgumā grozījumu iespēja paredzēta 9.5. punktā.
Atbilstoši Līguma 4.3.1.apakšpunktam Līgumcenā nav iekļauta apmaksa par papildu projekta risinājumu izstrādi (t.sk. detalizēto rasējumu), kurus izsaukušas Pasūtītāja papildu prasības attiecībā uz akceptētu Būvniecības ieceres dokumentāciju;
Savukārt atbilstoši Līguma 4.3.2.apakšpunktam, ja būvniecības gaitā rodas nepieciešamība izstrādāt papildu risinājumu (t.sk. detalizētos rasējumus) akceptētajai Būvniecības ieceres dokumentācijai, tad šo darbu apjoms, izpildes termiņš un apmaksas summa tiek noteikti ar Pasūtītāja un Autoruzrauga papildus vienošanos, uz kuru attieksies Līguma nosacījumi un kas būs Līguma neatņemama sastāvdaļa.
Pasūtītājs, 05.02.2026. un 12.03.2026. ir saņēmis Būvniecības valsts kontroles biroja (turpmāk BVKB) vēstules, kurā norādīts uz BVKB pieņemtu lēmumu Nr. Nr.BIS-BV-5.62-2021-204 par vēsturisku patvaļīgi veiktu būvniecību un ēkas lietošanas bīstamību. BVKB ir uzdevis ēkas īpašniekam – Cēsu novada pašvaldībai (Pasūtītājs) novērst patvaļīgas būvniecības sekas un bīstamību, ņemot vērā , ka Cēsu Pilsētas vidusskolas ēkā tika plānoti būvniecības darbi, novēršanas termiņš ir pagarināts līdz 2026.gada 31.augustam. 
Lai izpildītu BVKB lēmumu Nr. BIS-BV-5.62-2022-87 un novērstu patvaļīgās būvniecības sekas un bīstamību Ēkas lietošanas drošībā, nepieciešams veikt papildu projektēšanas darbus (izstrādāt un saskaņot risinājumus esošajās būvniecības iecerēs) ievērojot BVKB lēmumā konstatētās neatbilstības.
Pasūtītājs, ņemot vērā BVKB lēmumu un ar Autoruzraugu noslēgto Līgumu, uzaicinājis Autoruzraugu iesniegt cenu piedāvājumu būvniecības ieceres dokumentācijas izmaiņu veikšanai. Autoruzrauga cenu piedāvājums tika saņemts 2026.gada 16.martā, kas sastāda 4800,00 EUR neskaitot PVN .
Saskaņā ar Likuma 61. panta trešās daļas 2. punktā noteikto, būtiski iepirkuma līguma grozījumi ir pieļaujami, ja pasūtītājam sākotnējā iepirkuma līguma izpildei ir nepieciešami papildu pakalpojumi, kas nebija iekļauti sākotnējā iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādātiem pakalpojumiem, vai piegādātāja maiņa radītu ievērojamas grūtības.
Atbilstoši Likuma 61.panta ceturtā daļas nosacījumiem Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 procentus no sākotnējās iepirkuma līguma līgumcenas attiecībā uz  šā panta trešās daļas 2. punktā minēto gadījumu.
Ievērojot augstāk minēto, autoruzraudzības sākotnējās darbu izmaksas tika nolīgtas par 39 000,00 euro neskaitot PVN. Savukārt, saskaņā ar iesniegto finanšu piedāvājumu, Vienošanos Nr.1 pie autoruzraudzības līguma papildus darbu apjoms veido 4800,00 euro neskaitot PVN. Atbilstoši izmaiņu vērtības aprēķināšanas metodei, grozījumu, kas veikti saskaņā ar Likuma 61. panta trešās daļas 2. punktu, kā arī Līguma 4.3. punktu, apjoms procentuālā izteiksmē sastāda 12,31 % (4800,00 *100 / 39 000,00) no sākotnējās Līgumcenas. Tādejādi līgumcenas pieaugums, ko noteic kā visu secīgi veikto grozījumu naudas vērtības summu, nepārsniedz 50 (piecdesmit) procentus no sākotnējās Līgumcenas.
Ņemot vērā augstāk minēto secināms, ka autoruzraudzības darbu izmaksu procentuālais pieaugums nepārsniedz Likuma 61.panta trešās daļas 2. punktā noteikto robežlielumu, kā arī atbilst minētās tiesību normas prasībām.
Izvērtējot visu augstākminēto grozījumu apjomu, Līgumā un normatīvajos aktos noteiktās papildu Autoruzraudzības cenu noteikšanas metodes, Līgumcenas palielinājums naudas izteiksmē sastāda 5 808,00 EUR t.sk. PVN 21% 1008,00 euro, tādējādi kopējā Līgumcena pēc Vienošanās Nr. 1 noslēgšanas ir  52 998,00 EUR  tajā skaitā PVN 21% 9198,00 euro. Grozījumu apjoms, kas klasificējams atbilstoši Publisko iepirkumu likuma 61. panta trešās daļas 2.punktam procentuāli veido 12,31 %  no Līgumā noteiktās Līgumcenas.
- Ņemot vērā, ka sākotnēji izstrādātajā būvniecības ieceres dokumentācijā Pasūtītājs nekonstatēja to, ka BVKB lēmumā norādītās neatbilstībām nav novērstas, tika uzsākti būvdarbi. Tādejādi tikai atkārtotas komunikācijas rezultātā ar BVKB tika konstatēts, ka nepieciešama būvniecības ieceres dokumentācijas izmaiņas, lai novērstu BVKB lēmumā norādītās neatbilstības, kā rezultātā ir radusies nepieciešamība veikt papildu projektēšanas darbus BVKB konstatēto neatbilstību novēršanai būvniecības ieceres dokumentācijā.
Būvniecības ieceres dokumentācijas izmaiņas nevar tehniski un ekonomiski nodalīt no sākotnējās izstrādātās būvniecības dokumentācijas, jo izmaiņas ir saistītas ar Būvprojektu, kuru ir izstrādājis Izpildītājs. 
Pasūtītājs norāda, ka ar grozījumiem Līgumā netiek mainīts Līguma vispārējais raksturs (veids un iepirkuma mērķis) un nosacījumi, kā arī attiecībā uz konkurences apstākļiem – jebkurā gadījumā, ja arī Līgums par Darbiem būtu noslēgts ar citu Autoruzraugu, būtu izdarāmas izmaiņas,  kas nozīmē, ka jebkurā gadījumā būtu nepieciešams veikt Līguma grozījumus. 

	Ņemot vērā augstāk minēto, pamatoti ir nepieciešams veikt Līguma grozījumus. 


Cēsu novada pašvaldības izpilddirektore 							Līga Medne

